Սարգիս Ղանթարջյան

Սարգիս Լևոնի Ղանթարջյան (հունիսի 13, 1939(1939-06-13), Երևան, Հայկական ԽՍՀ, ԽՍՀՄ), հայ տնտեսագետ։ Տնտեսական գիտությունների դոկտոր (1980), պրոֆեսոր (1982) ՀՃԱ ակադեմիկոս (1999):


== Կենսագրություն ==
Սարգիս Ղանթարջյանը ծնվել է 1939 թվականի հունիսի 13-ին, Երևանում։ 1961 թվականին ավարտել է Երևանի պոլիտեխնիկական ինստիտուտի էլեկտրատեխնիկական ֆակուլտետը։ 1966 թվականին ԽՍՀՄ ԳԱ սիբիրյան մասնաճյուղի տնտեսագիտության և արդյունաբերական արտադրության կազմակերպման ինստիտուտում պաշտպանել է թեկնածուական ատենախոսությունը, 1980 թվականին Ղանթարջյանին շնորհվել է տնտեսագիտության դոկտորի գիտական աստիճան։ 1966-1975 թվականներին աշխատել է պոլիմերների արտադրության համամիութենական գիտահետազոտական և նախագծային ինստիտուտում, որպես տեխնիկա-տնտեսագիտական հետազոտությունների լաբորատորիայի վարիչ, 1975-1977 թվականներին եղել է Երևանի ժողովրդական տնտեսության ինստիտուտի «Տնտեսագիտական կիբեռնետիկայի» ֆակուլտետի դեկան։ 1977 թվականին նշանակվել է ՀԽՍՀ նախարարների խորհրդի նախագահի օգնական։ 1983-1992 թվականներին հանդիսացել է ՀՀ կառավարության բնապահպանության բաժնի վարիչ։ 1992 թվականից եղել է ՀՀ կառավարությանն առընթեր արտոնագրային վարչության պետ, 2003 թվականից՝ Երևանի պետական համալսարանի «Գործավարության և մենեջմենտի» ամբիոնի վարիչ։ 1996-1998 թվականներին և 2000-2003 թվականներին հանդես է եկել որպես Եվրասիական Արտոնագրային կազմակերպության (Մոսկվա) վարչական խորհրդի նախագահի տեղակալ։ 1997-1999 թվականներին եղել է Մադրիդյան Խորհրդի Կազմակերպության փոխնախագահ (Ժնև), 1999-2001 թվականներին` Փարիզյան Խորհրդի Կազմակերպության փոխնախագահ (Ժնև)։ 1999 թվականից Հայաստանի Ճարտարագիտական ակադեմիայի ակադեմիկոս է։
Աշխատանքները վերաբերում են քիմիական տեխնոլոգիայի տիպային գործընթացների տեխնիկամաթեմատիկական մոդելավորման հարցերին։ ՌԴ հումանիտար գիտական ակադեմիայի անդամ (1998)։ Ղանթարջյանը հեղինակ է ավելի քան հարյուր գիտական աշխատությունների, այդ թվում նաև քիմիական տեխնոլոգիայի տիպային գործընթացների տնտեսագիտության բնագավառում` երեք մենագրությունների և հինգ թեմատիկ ակնարկների։ Հանրապետական մամուլում ունի ավելի քան քսան հրատարակումներ, որոնք վերաբերում են մտավոր սեփականության պահպանման և գնահատման խնդիրներին։


== Անդամակցություն ==
ՌԴ հումանիտար գիտական ակադեմիայի անդամ (1998):


== Պարգևներ ==
Եվրասիական արտոնագրային վարչության ոսկյա (2006) և արծաթյա (2001) շքանշաններ։
Համաշխարհային մտավոր սեփականության գործակալության դիպլոմ, Ժնև, 10.02.1997 թվական, 21.02.1997 թվական։


== Երկեր ==
Նորարարությունների կառավարում և մտավոր սեփականության օբյեկտների գնահատում։ Ուսումնական ձեռնարկ, Երևան, Երևանի համալսարանի հրատարակչություն, 2004։
Կառավարման և գործարարության ընտրովի հարցեր։ Ուսումնական ձեռնարկ, Երևան, Երևանի համալսարանի հրատարակչություն, 2005 (համահեղինակ)։
Վենչուրային և ինովացիոն կառավարում։ Ուսումնական ձեռնարկ, Երևան, Երևանի համալսարանի հրատարակչություն, 2006 (համահեղինակ)։
Ինովացիոն մենեջմենթ։ Ուսումնական ձեռնարկ, Երևան, Ա. հ., 2007:
Հայի ճակատագիր։ Մի գերդաստանի տարեգրություն, Երևան, Հայագիտակ, 2008։
Մասնագիտության ներածություն (Կառավարում)։ Ուսումնական ձեռնարկ, Երևան, Երևանի համալսարանի հրատարակչություն, 2008 (համահեղինակ)։
Արտադրական մենեջմենթի մեթոդները և մոդելները։ Ուսումնական ձեռնարկ, Երևան, Երևանի համալսարանի հրատարակչություն, 2009։
Մասնագիտացման արդի խնդիրները (կառավարում), Երևան, Երևանի համալսարանի հրատարակչություն, 2010։
Մարքեթինգի կառավարում։ Ուսումնական ձեռնարկ, Երևան, Երևանի համալսարանի հրատարակչություն, 2011։
Հայի ճակատագիրը։ (Մի գերդաստանի տարեգրություն)։ Երեք գրքից։ [Բրայլի գրատիպ], Երևան, Հայաստանի կույրերի միավորման հրատարակչություն, 2011 (համահեղինակ)։
Սպասարկման կազմակերպում։ (Մենեջմենթ), Երևան, «Տիգրան Մեծ», 2012։
Ինովացիոն և վենչուրային մարքեթինգ։ Ուսումնական ձեռնարկ, Երևան, Երևանի համալսարանի հրատարակչություն, 2012։
Տնտեսագիտության ժամանակակից հիմնահարցեր։ Ուսանողների, ասպիրանտների և երիտասարդ գիտնականների միջազգային գիտաժողով։ Նյութերի ժողովածու, Երևան, Երևանի համալսարանի հրատարակչություն, 2013 (համահեղինակ)։
Մասնագիտության արդիական հիմնախնդիրները (Ինովացիոն կառավարում)։ Ուսումնական ձեռնարկ, Երևան, ԵՊՀ հրատարակչություն, 2014։


== Ծանոթագրություններ ==